**Délegyháza Község Önkormányzata Képviselő-testületének**

**18/2023. (XI.24.) önkormányzati rendelete**

**a személyes gondoskodás igénybevételéért fizetendő térítési díjakról szóló 22/2009. (VIII.19.) önkormányzati rendelet módosításáról**

Délegyháza Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdésében és (2) bekezdés f) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében és (2) bekezdés e) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a személyes gondoskodás igénybevételéért fizetendő térítési díjakról szóló 22/2009. (VIII.19.) önkormányzati rendelet módosításáról a következőket rendeli el:

**1. §**

A személyes gondoskodás igénybevételéért fizetendő térítési díjakról szóló 22/2009.(VIII.19.) önkormányzati rendelet 1. § (2) bekezdése helyébe a következő rendelkezés lép:

„(2) Az önkormányzat az azt igénylő minden korosztályú lakosság részére biztosítja a felnőtt korúak étkeztetését, és a szociális étkeztetést.”

**2. §**

A személyes gondoskodás igénybevételéért fizetendő térítési díjakról szóló 22/2009.(VIII.19.) önkormányzati rendelet 2. § (2) bekezdése helyébe a következő rendelkezés lép:

„(2) A gyermekétkeztetés keretében a Délegyházi Vackor Bölcsődében, a Zsebi-Baba Családi Bölcsődében, a Délegyházi Napsugár Óvodában, valamint a Délegyházi Hunyadi János Általános Iskolában ellátott gyermekek és minden korosztályú vendég étkező az étkezésért díjat kötelesek fizetni. Az étkezést igénybevevők részére megállapított térítési díjakat a rendelet 1. melléklete, a Zsebi-Baba Családi Bölcsőde és a Délegyházi Vackor Bölcsőde térítési díjait a 2. melléklete, a házi segítségnyújtás és a szociális étkeztetés térítési díjait a 3. melléklete tartalmazza.”

**3. §**

(1) A személyes gondoskodás igénybevételéért fizetendő térítési díjakról szóló 22/2009.(VIII.19.) önkormányzati rendelet 1. melléklete helyébe az 1. melléklet lép.

(2) A személyes gondoskodás igénybevételéért fizetendő térítési díjakról szóló 22/2009.(VIII.19.) önkormányzati rendelet 2. melléklete helyébe a 2. melléklet lép.

**4. §**

Ez a rendelet 2024. január 1-jén lép hatályba.

Délegyháza, 2023. november 23.

dr. Riebl Antal dr. Molnár Zsuzsanna

polgármester jegyző

A rendelet kihirdetve:

Délegyháza, 2023. november 24. napján:

dr. Molnár Zsuzsanna

jegyző

*1. melléklet a 18/2023. (XI.24.) önkormányzati rendelethez*

„*1. melléklet*

(A melléklet szövegét a(z) 1. melléklet.pdf elnevezésű fájl tartalmazza.)”

*2. melléklet a 18/2023. (XI.24.) önkormányzati rendelethez*

„*2. melléklet*

(A melléklet szövegét a(z) 2. melléklet.pdf elnevezésű fájl tartalmazza.)”